
PROLEGOMENA. 



Per longinquum temporis spatium, quod patet fere inde 
ab Alexandri Macedonis aetate usque ad tertium p. Chr. 
saeculum, de internis civitatis Atticae rebus quum scriptores 
fere nihil tradant ex solis titulis certiores fieri possumus. 
Ex quibus intelligimus, nullam rem graviorem in tota repu- 
blica habitam, in nullam maiorem curam impensam esse, 
quam in ea instituta, quae ad iuvenes sive ephebos pertine- 
rent, ita ut qui veram et accuratam reipublicae Atheniensium, 
qualis tunc fuit, descriptionem proponere velit, ei res ephe- 
borum, quae cum institutis reipublicae et sacris et profanis 
arctissime coniunctae sunt, minime negligendae videantur: 
Quare non inutilem operam esse putavi, omnia quae eo 
spectarent ex titulis quam accuratissime componere. 

Nam egerunt quidem de epheborum rebus multi iam 
eique doctissimi homines: ex antiquioribus Corsinum com- 
memoro, qui in Fastis Atticis vol. II p. 132 sqq. eas tracta- 
vit; multo vero maioris momenti sunt, quae Boeckhius quum 
in adnotationibus ad corpus inscriptionum Graecarum, tum 
in commentationibus duabus (de ephebia in indice lect. 
Berol. aest. 1819. de militaribus epheborum tirociniis ibid. 
18 19 | 2 o')) exposuit. Praeterea etiam I. H. Krause (Die Gym- 
nastik und Agonistik der Hellenen 2 voll. Lipsiae 1841), F. 
H. L. Ahrens , (de Athenarum statu politico et literario inde 

1) Repetitae sunt in libro: G. Seebode, Neues Archiv f. Philol. etc. 
1828 Heft 3 p. 78 sqq., cuius libri paginas ego in afferendis illis com- 
mentationibus adscribam. 

ab Achaici foederis interitu usque ad Antoninorum tempora. 
Gotting. 1829), F. Chr. Beutler, (de Athenarum fatis etc. ibid. 
1829) passim eiusmodi res aut tetigerunt aut accuratius tra- 
ctaverunt. His omnibus, inprimis Boeckliio, quantum debeam, 
non est quod dicam, quum ex unaquaque huius libelli pagina 
appareat; neque rem post tales homines retractare mihi in 
mentem venisset, nisi post illorum scripta tot gravissimae 
inscriptiones repertae et, inprimis in libris Rangabe, antiqui- 
tus Helleniques H voll. Athenis 1842 — 55. Lebas, voyage 
areheologique : deuxieme part. , inscriptions D3 voll. Paris 
1848 — 55, ’ E(ftifisqig aQxcuoXoyixy , Athenis usque ad ann. 
1860 et nfQiodoQ B inde ab initio 1862. 0tliarooQ IV voll. 
Athen. 1861 sqq. publici iuris factae essent. 

Sed priusquam ad ipsam rem accedam, de titulis ipsis 
nonnulla praemonenda erunt. Atque ad consilium nostrum 
haec potissimum genera utilia sunt: 

1. Decreta populi Atheniensium/ quae ad ephebos per- 
tineant. Ea quum continuam omnium eorum, quae per ephe- 
biae tempus fieri solebant, enumerationem et descriptionem 
contineant, in eis tanquam fundamento tota huius rei cognitio 
posita est. Quare paulo accuratius de eis dicatur necesse 
est. Hucusque igitur in eo genere nota sunt haec exempla: 

C. I. Gr. 117 (Rangabe 778, id quod editorem fugisse 
videtur, nihil est, nisi eiusdem tituli apographum paulo 
plenius). 

Rangabe n. 993 et praeterea fragmenta quaedam admo- 
dum exigua (n. 442. 788. 995. 997. 2324; fortasse etiam 
2282). 

* E(p . <xqX' n. 2485. 4041. 4042 (de his duobus titulis 
exposuit E. Curtius, Nachrichten v. d. Universitiit u. d. Kgl. 
Ges. d. Wissensch. z. Gottingen , 1860 p. 323 sqq.) 4044 et 
nonnulla fragmenta minora (2456. 2457. 2467. 2485. 2487- 
3479. 4043). 

Denique quinque longo integerrima in Philistoris volumine 
primo a St. Cumanude edita, tria priora post p. 56 (etiam 
in 'E(p. <xqx . edita sub n. 4097. 98. 4104 2 ) quartum p. 90 sqq. 



2) Novissimo tempore haec tria repetivit et accuratissime explicavit 

■ ixqx- n. 4. 107) quintum p. 288. Quae ego brevitatis 
causa solis numerorum signis 1. 2. 3. 4. 5. eo ordine quo se 
excipiunt in Philistore, significabo. 

Ex his titulis unusquisque continet, aut certe continuit 
(nam praeter hos quinque alii omnes admodum mutili sunt) 
duo plebiscita Atheniensium, quorum priore ephebi et magi- 
stri, altero cosmeta finito ephebiae anno collaudantur et coro- 
nis ornantur. Post ea in nonnullis lapidibus (OtX. inscr. 1 
v. 53 — 83. 4 v. 75—89) alia Atheniensium et Salaminiorum 
decreta adduntur, quae ad certa quaedam sacra pertinent, in 
quibus celebrandis ephebi laude dignos se praestiterint. Deni- 
que in fine omnium epheborum catalogus subiungitur. 

Iam de tempore, quo hae inscriptiones compositae sint 
videamus. Atque antiquissima quidem est Rangabe n. 993. 
Ubi quum in tribuum serie, per quas epheborum nomina 
disposita sunt, Leontis et Acamantis se excipiant, ultima 
vero sit Antiochis, titulum ante Ptolemaida et Attalida, qua- 
rum haec ultimum, illa quintum locum tenebat, institutas 
conscriptum esse apparet. Atqui non decem sed duodecim 
fuisse tribus in hac inscriptione, ita quidem, ut duae ante- 
cederent Erechtheida , demonstravit Itangabe 1. 1. 3 ). Quae 
fuerunt sine dubio Antigonis et Demetrias, quas primas in 
ordine tribuum fuisse a Boeckhio ad C. I. Gr. n. 111 demon- 
stratum et deinde tituli Rang. n. 478 testimonio confirma- 
tum est 4 ). Itaque inter annos a. Ch. n. 307 et 265 titulus 
exaratus est. 



L. Grasberger in »Verbandlungen der philologischen Gesellsehaft in Wiirz- 
burg 1862* init. Qui liber tum demum quum haec commentatio iam 
literis consignata esset, ad me pervenit, ita ut eius rationem habere non 
posBem. Sed in calce huius libelli quae addenda mihi videntur, addam. 

8) Per tres columnas singularum tribuum ephebi dispositi sunt, 
prima columna interiit, reliquarum utraque quattuor tribus continet, ita 
ut secunda a Pandionide, tertia a Cecropide incipiat; itaque duae ad 
explendam primam columnam non sufficiunt. 

4) Aliud testimonium hic liceat addere. Scilicet E<f. «p/. n. 2462. 
2464 in duobus fragmentis catalogorum ante Erechtheida duarum tri- 
buum nomina antiquo tempore consulto deleta sunt ; quum sciamus, nun- 
quam alias tribus co loco positas fuisse, Demetrias et Antigonis fuerint 

1 * 



* 



Digitized by Google 




4 



Ceterae vero inscriptiones , de quibus omnino certi ali- 
quid statui potest, aliquanto recentiores sunt. Nam catalogi 
ab Erechtheide incipiunt, et, ubi eae partes servatae sunt, 
Ptolemaida et Attalida continent (inscr. 3. 5.) Accedit , quod 
in his omnibus Romani (fi Aoi, <SV[ upaxoi, evsqyfmi rcf chjpov 
appellantur (<P»L inscr. 1 v. 18. 2 v. 21. 3 v. 15. 4 v. 14; 
etiam 'Eq>. agy. 4041 v. 10 ceteris inscr. collatis dntjvTtjaav 
di xal zolt ; avppdxo[tg rov dijfiov] 'Po)[paioic supplendum est 
et E. Curtii explicatio (1. 1. p. 335), quamvis per se aptissima 
videatur esse, reiicienda: item ibid. 4042 v. 14). Foedus vero 
inter Romanos et Athenienses factum est anno 200 a. Chr., 
quum Philippus Demetrii f. Athenienses bello lacesseret 
(Paus. I, 36, 4). Ex altera parte id pro certo statui potest, 
omnes has inscriptiones exaratas esse ante imperatorum 
Romanorum tempora: nam in enumerandis ludis solemnibus, 
quos ephebi celebraverint, nulla mentio fit sacrorum in hono- 
rem principum factorum, quae postea permulta fuerunt (v. 
infra cap. IV §. 2 B). Sed etiam accuratius aetatem titulo- 
rum definire poterimus , si reputaverimus primum Romana 
nomina inter ephebos admodum rara esse, atque rarissima 
quidem in civium Atticorum numero (in <t>u. inscr. 1. unum 
eiusmodi nomen est lJdnhog sitvxiov Mehtsvg-, item unum 
inscr. 3, duo inscr. 4; in ceteris nullum superest), ita ut per- 
raro cives Romanos Atticam civitatem adeptos esse, morem 
vero nomina gentilia Romana suis praeponendi, qui postea 
latissime patuit 5 ) , tum ne fuisse quidem omnino appareat. 
Sed etiam inter peregrinos non multi sunt Romani, velut 
inscr. 3 tres tantum ex septem et triginta ephebis peregrinis, 
quum ceteri omnes Graeci sint, inprimis Milesii, Antiochen- 
ses, Laodicenses. Etiam id haud negligendum videtur, illos 
Romanos omnes, et qui civium et qui peregrinorum loco sunt, 
solis suis et patrum praenominibus (velut Jixo/iog Jexopov 



necesse est. Cur deletae sint ei qui illius temporis historiam et mores 
noverit, minime obscurum erit. 

5) Inprimis imperatorum nomina sibi assumere solebant ; veluti 4>>l. 
A p. 428 sqq. 484 sqq. inter ephebos unius anni non minus quam quat- 
tuor et quinquaginta Aurelii sunt; ibid i’ p. 655 adeo fere omnes id 
nomen gerunt. 



Digitized by Google 




5 



'PtofiaTot, Mdaqxoq Mttaqxov MtXtitvf) appellari. Qui mos 
quum vere Graecus et a Romanis prorsus alienus sit, com- 
probat Graecos eo tempore morum Romanorum tam insuetos 
fuisse, ut potius Romani, qui in Graecia degebant, illorum 
mores imitarentur. Quibus omnibus in rationem vocatis non 
vereor ne nimis audax videar, si pro certo affirmem , omnes 
hos titulos intra alteram ante Christum natum saeculum 
compositos esse. 

Consulto hucusque tacui de ipsis, quae in titulis insunt, 
temporum definitionibus, nomina archontum dico. Tantum 
enim abest ut haec ad tempus inscriptionum cognoscendum 
utilia sint, ut ipsa accuratiore temporis definitione egeant: 
versamur enim in eo tempore cuius archontum series continua 
prorsus interiit neque hucusque restitui potuit. Tamen id 
certe dici potest, nomina ea quae in titulis nostris insunt, 
non adversari eis, quae aliunde de aetate eorum statuimus. 
Nam in inscr. 3 inest Medei nomen, quem Meier comm. epigr. 
2 p. 87 Argei Tricorysii aequalem fere fuisse docet: Argeum 
vero (ibid. p. 81) inter annos 168 et 27 a. Chr. munere 
functum esse demonstrat. Agathoclem (inscr. I) Corsinus F. A . 
IV, p. 114 refert ad annum 131 a Chr. Heraclitus (’£>/• <*QX- 
4041) in fragmento catalogi archontum per aliquot annos 
continuato apud Meierum 1. 1. p. 69 invenitur, quod v. d. 
inter 01. 130, 1 (260 a. Chr.) et Romanorum dominationem 
conscriptum esse statuit. 

Ut accuratius definiatur, quaenam inter singulos titulos 
intercedat temporum ratio, fieri non potest ; et si fieri posset, 
inutile esset. Id unum dici potest, omnes inter se haud 
magnis temporum intervallis distineri ; quod quum ex totorum 
titulorum similitudine tum ex eorundem hominum nominibus, 
quae in compluribus insunt, intelligitur (cf. cap. H § 3, 2). 

2. Catalogi epheborum et magistratuum gymnicorum. 
Huius generis permulta exemplaria inventa sunt, tempore a 
priore genere quam maxime diversi quum fere omnes ad 
imperatorum Romanorum tempora pertineant, quibus magis 
magisque invaluit mos omnia, etiam levissima, in aeternam 
posterorum memoriam literis mandandi. Maximi momenti 
eae tabulae sunt, quibus omnes eiusdem anni ephebi simul 

cum praeceptoribus et praefectis, plerumque cosmetae iussu 
(C. I. Gr. 272. 276. ®iX. A p. 384. B p. 268 sqq.) inscribun- 
tur: nonnunquam etiam ephebi ipsi aut omnes una se in- 
scribendos curant (C. I. Gr. 264. 265 A p. 522 n. 7) 
aut singuli propter victoriam in ludis reportatam aut alia 
de causa anathematis loco commilitonum et magistrorum 
catalogum ponunt (C. I. Gr. 277. 282. ’Etp. uqx . 3204). Alii 
tituli solos ephebos continent (C. I. Gr. 275. 281. 284). 
Nonnulli eiusmodi catalogi imaginibus, cosmetarum potissi- 
mum, subscripti sunt, (G. I. Gr. 268. 270 A p. 518. 
522) alii scutis rotundis lapideis incisi, (C. I. Gr. 284. Aqx- 
i(p. 7 uq. B dg. 107) quem morem etiam ex titulo Rang. 675 
(C. I. Gr. 108) cognovimus , ubi dicitur »dvit)tjxav 6s xai 
onka vxtu) ,xai dviyqaxpsv zovg vtvixrjxoiag etc.« Accedunt 
catalogi eorum, qui in ludis solemnibus vicerunt : cuius gene- 
ris inprimis duo quae ad Thesei sacra pertinent (<2>»A. B 
p. 132. r p. 150) magni momenti sunt. 

3. Minores varii generis tituli. Inprimis hic com- 
memorandae sunt permultae imaginum subscriptiones, cos- 
metarum potissimum (C. I. Gr. 258. ®u. A p. 516. 522 al.). 
Quod mirum non erit, si reputaveris, quotannis omnes ephe- 
bos cosmetae statuam posuisse, ut plebiscita illa docent, 
praeterea vero persaepe etiam a singulis ephebis (C. I. Gr. 
261. 270; inprimis moris fuisse videtur , ut ipsius cosmetae 
filii patris statuam ponerent. OiL A p. 428 n. 2. 518 n. 6) 
cosmetarum imagines erectas esse. Ceterum etiam paedotri- 
bae (C. I. Gr. 262) et principis epheborum {®iX. A p. 381. 
382) imagines ponebantur, quarum subscriptiones servatae 
'sunt. Plerisque vero eiusmodi imaginibus versiculi heroici 
aut elegiaci subscripti sunt. Porro commemoro aliorum 
anathematum, inprimis ab eis qui honorem aliquem aut vic- 
toriam adepti erant dedicatorum subscriptiones (C. I. Gr. 
243. 248. 250. 251. 271. Otl. B p. 187). 

Denique etiam tituli nonnulli sepulcrales huc pertinent, 
velut C. I. Gr. 249. 425 epheborum, 'E(f. aqx- n. 3298 Aba- 
scanti paedotribae. 

His praemissis iam ad ipsam rem accedam. Quam ita 
tractabo, ut primum res epheborum , quales fuerunt ante 

Macedonum dominationem, brevi describam, deinde de po- 
sterioribus temporibus accuratius exponam. Atque quum de- 
monstraverim, eos titulos , quibus certissimo tanquam funda- 
mento in hac tota re cognoscenda utimur, eo tempore scri- 
ptos esse, quod inter Alexandri tempora et Romanorum im- 
peratorum dominationem medium interiacct, quumque simul 
ex eis appareat, hoc tempore epheborum res et instituta 
maxime floruisse, etiam in descriptione mea ab huius tem- 
poris institutis exponendis ubique proficiscar et quae in eis 
postea immutata sunt, suo quaeque loco adiungam. 

PARS PRIOR. 

DE EPHEBIS LIBERAE REIPUBLICAE. 



§• i- 

Ephebiae nomen et institutum apud Atticos antiquos 
arctissime cum civitate et rebus publicis conjunctum fuit. 

Scilicet civium Atticorum filii, quum duodevigesimum ae- 
tatis annum agerent ') , quae aetas saepe significatur formula 
illa a multis male intellecta imdfsrsg ijfiijffcti, ita ut ^tj in- 
cipiat ab anno sexto decimo, in civium numerum recepti sunt. 
Quod ita fiebat ut post probationem legitimae originis (dox»~ 
ftccaCa ) a demotis institutam in tabulas publicas (to IrfemQyri- 
xdv YQagfiaxftov) demi ejus ad quem pertinerent, inscriberen- 
tur. Post hanc inscriptionem *) quae fiebat eo die, quo etiam 
per singulos ttymos magistratus eligebantur ( aQxcuQsrtlai ) 5 ) 

1) De hac temporis definitione post Boeckhium A. Schaeferus, de 
Demosthene etc. vol. III, 2. p. 19 sqq. ita egit , ut iam nihil dubii reli- 
ctum sit. Id unum non satis conBtat, utrum de absoluto, ut volunt Cor- 
sinus F. A. II, p. 318. Voemel Ztschr. f. Alterth. Wissensch. 1846. p. 
126, an de inito duodevigesimo anno (Schaefer p. 35.) cogitandum sit ; nam 
cohaeret haec quaestio cum intricatissima illa quae est de anno natali 
Demosthenis. Si enim hunc Dexitheo archonte (01. 98, 4) natum statui- 
mus, id quod Pseudoplutarchus in vitis decem oratorum tradit, quum 
ipse (or. 30. §. 17. cf. Voemel 1. 1.) Cephisodoro archonte se inscriptum 
dicat, ad minimum duodevigesimum annum absolverat, cum inscriberetur. 

2) Voemelius 1. 1. p. 123. inscriptionem poti iusiurandum factam esse 
dicit, nescio qua de causa. Mihi certe, quanquam de hac rc nihil ex- 
presse dicitur ab antiquis scriptoribus , tamen eorum loci (velut Lycurg. 
Leocr. §. 76.) magis eo ducere videntur, ut prius inscriptos esse iuve- 
nes, deinde iurasse statuamus. 

3) quo tempore hoc factum sit, pro certo dici nequit. Schaeferus 
p. 29. sub ipsum anni finem aut intra duo primos insequentis anui men- 
ses factum esse probabile reddit. 

